open-index/open-wikipedia-markdown huggingface dataset:
Hrasť

náhľad|Hrasť a priekopová prepadlina, ohraničené dvoma poklesovými zlomami.

**Hrasť** alebo **hrast** je relatívne vyššie položená tektonická štruktúra, ktorá vznikla sústavou rovnobežných zlomov - poklesov, s najvyššie položenou kryhou v strede, z oboch strán je ohraničený poklesnutými kryhami - grábenmi. Hraste vznikajú najčastejšie pri extenzii - rozťahovaní zemskej kôry. Vyvýšený blok je časť kôry, ktorá všeobecne zostala v pôvodnej pozícii, alebo bola relatívne vyzdvihnutá oproti vedľajším blokom, ktoré poklesli.  

Typickým príkladom hrastí sú Vogézy a Schwarzwald ale i Slovenské jadrové pohoria, ktoré sú však zvláštnym prípadom, tzv. asymetrickej hraste (nem. Pultscholle).

Hrasť je termín odvodený z nemeckého slova *horst* - orlie hniezdo, ktoré je na vyvýšenom mieste.

## Vznik
Pri extenzii kôry čistým strihom vzniká párový systém rovnocenných poklesov a tvoria sa klasické symetrické grábeny striedajúce sa s hrasťami. Tento typ hrastov, ktoré vzniknú relatívnym poklesom susedných blokov sa v označuje aj ako automorfné hrasty. Pri čistom strihu však môže dôjsť aj k opačnému javu, kedy elevácie vznikajú vysunutím blokov obmedzených prešmykmi. Takéto opačné hraste sú označované ako xenomorfné hraste. Na základe smeru extenzie možno rozoznať i symetrické (extenzia v oboch smeroch) a asymetrické hraste (extenzia mala jeden smer). Hraste sú typické pre alpinotypnú tektoniku.

## Hraste a vyhľadávanie uhľovodíkov

Vo viacerých riftových panvách vo svete, sa väčšina nájdených uhľovodíkov nachádza v konvenčných tzv. štruktúrnych pasciach ktoré sú geneticky zviazané s hrasťami. Napríklad väčšina ropy nájdenej v Sirtskej panve v Líbyí sa nachádza v hrasťových blokoch ako je Zeltenská platforma, Dahraská platforma a menších hrastiach ako je Gialská vyvýšenina a Bu-Attifelský chrbát.

## Referencie


### Ďalšie zdroje

## Iné projekty

Kategória:Štruktúrna geológia
Valle di Ledro

**Valle di Ledro** je horské údolie v talianskej v provincii Trento. Nachádza sa na území Tridentsko-Horná Adiža pri severozápadnom okraji jazera Lago di Garda neďaleko mesta Riva del Garda. 
V údolí sa nachádzali obce Tiarno di Sopra (s 986 obyvateľmi), Tiarno di Sotto (689 obyvateľov), Bezzecca (592 o.), Concei (820 o.), Pieve di Ledro (623 o.) a Molina di Ledro (1572 o.), ktoré tvorili *Zväz obcí Valle di Ledro*. Na základe referenda z 30. novembra 2008 boli uvedené obce zlúčené do novej obce pod spoločným názvom Ledro s platnosťou od 1. januára 2010. Leží tu tiež jazero Lago di Ledro o rozlohe  a maximálnej hĺbke 48 m. Údolím prechádza cesta spájajúca mestá Riva del Garda a Storo.

Pred rokom 1918 bolo údolie súčasťou Rakúsko-uhorskej monarchie. Po vypuknutí I. svetovej vojny boli v máji roku 1915 obyvatelia vysídlení prevažne do Čiech a vrátiť sa mohli až v roku 1919.
28. júna 2008 bola podpísaná dohoda o partnerstve medzi Zväzom obcí Valle di Ledro na strane jednej a ôsmimi českými mestami a obcami (Příbram, Všeň, Milín, Buštěhrad, Nový Knín, Ptice, Chyňava, Doksy), kde vtedy vyhnanci bývali, na strane druhej.

## Referencie


## Externé odkazy
* Web Zväzu obcí Valle di Ledro - informácie pre návštevníkov údolia - po taliansky, po anglicky, po nemecky, čiastočne preložené aj do češtiny a holandčiny
* Oficiálny web obce Ledro (po taliansky)
* Hudobné udalosti v obci Ledro (po taliansky)

Kategória:Talianske geografické výhonky
Diaľnica A2 (Chorvátsko)

**Diaľnica A2** () je 59,2 km dlhá diaľnica v Chorvátsku, ktorá spája hlavné mesto Záhreb so štátnou hranicou so Slovinskom pri obci Donji Macelj. Po jej trase vedie európska cesta E59 a v budúcnosti na ňu bude na slovinskej strane nadväzovať diaľnica A4.

Časť diaľnice medzi Viaduktom Ravninšćica a Tunelom Sveta Tri Kralja (vrátane) je zatiaľ vybudovaná v polovičnom profile. Vybudovanie druhej časti cesty je momentálne v štádiu plánovania. Na zúženom úseku je obmedzená maximálna povolená rýchlosť na 80 km za hodinu.

Diaľnica A2 je spoplatnená na dĺžke asi 50 km od výjazdu *Trakošćan* po výjazd *Zaprešić*. Pokračovanie od Záhrebu, rovnako ako i krátky úsek od štátnej hranice po prvý výjazd je bez úhrady. Mýtne poplatky sa vyberajú v mýtniciach, ktoré sa nachádzajú na každom výjazde, respektíve na konci spoplatneného úseku. Priemerná cena za kilometer je približne 0,45 chorvátskej kuny. Diaľnicu A2 spravuje na celej jej dĺžke štátna spoločnosť Autocesta Zagreb-Macelj d.o.o. *(AZM)*.

## Hustota dopravy
Hustota dopravy je na diaľnici A2 vyčísľovaná pomocou údajov pochádzajúcich z mýtnic, ktoré prevádzkuje spoločnosť ARZ. Z údajov sú zreteľné rozdiely medzi celkovou hustotou počas celého roka (AADT) a čiastkovou počas letnej sezóny (ASDT) a to najmä v okolí centier turistického ruchu. Najväčšia hustota bola zaznamenaná pri mýtnici Zaprešić, ktorá leží asi 10 kilometrov severozápadne od Záhrebu. 


* **AADT:** *priemerná ročná denná hustota dopravy*
* **ASDT:** *priemerná letná denná hustota dopravy*


## Mýto
Diaľnica A2 je spoplatnená na úseku od výjazdu *Trakošćan* po výjazd *Zaprešić*. Poplatky sa vyberajú prostredníctvom mýta v mýtniciach, ktoré sa nachádzajú na každom výjazde. Vodič si pri vjazde na diaľnicu vyzdvihne lístok obsahujúci magnetický pás, ktorý následne pri výjazde z diaľnice predloží. Na základe informácií v magnetickom páse je v závislosti od cenníka vypočítaný poplatok za prejdenú trasu. 

Najväčšou mýtnicou je *Zaprešić*, ktorá sa nachádza severozápadne od Záhrebu. Ide o zbernú mýtnicu, ktorá sa nachádza ešte pred samotným výjazdom. Odtiaľ smerom do Záhrebu je diaľnica bez úhrady, pretože je to súčasť privádzača na záhrebský obchvat, ktorý tvorí diaľnica A3. Na mýtnici je k dispozícii 17 priehradiek, ktorých počet je rozdeľovaný pre oba jazdné smery podľa aktuálnej hustoty dopravy. V letnej sezóne počas sobotňajších predpoludní väčšina prepážok slúži pre smer od Jadranu, popoludní je situácia opačná. Poplatok za prejdenie celého spoplatneného úseku je vo výške 27 kún.

## Referencie

## Iné projekty

## Externé odkazy
* Autocesta Zagreb-Macelj d.o.o.
* Zoznam výjazdov, križovatiek a iných objektov na diaľnici A2
* Chorvátsky automotoklub

2
Liga majstrov UEFA 2008/2009

**[[Liga majstrov UEFA|Liga majstrov]]** v sezóne **[[2008]]/[[2009]]** bol 54. ročník európskeho klubového futbalového turnaja. Súťaž organizuje UEFA. Finále sa hralo 27. mája 2009 sa Olympijskom štadióne v Ríme.

## Kvalifikácia
76 tímov z 52 európskych futbalových asociacii (Lichtenštajnsko nemá vlastnú ligovú súťaž, preto nemôže mať zástupcu) bolo rozdelených do 3. predkôl podľa klubového koeficientu UEFA.

; Kluby umiestené podľa klubového koeficientu UEFA na:
* 1. až 3. mieste - 4 tímy (Španielsko, Anglicko, Taliansko)
* 4. až 6. - 3 tímy (Francúzsko, Nemecko, Portugalsko)
* 7. až 15. - 2 tímy (Rumunsko, Holandsko, Rusko, Škótsko, Ukrajina, Belgicko, Česko, Turecko, Grécko)
* 16. až 53. - 1 tím (všetky okrem Lichtenštajnska)

; 1. predkolo
* 28 víťazov ligy (25. - 53.)

; 2. predkolo
* 14 postupujúcich z 1. predkola
* 8 víťazov ligy (17. - 24.)
* 6. vicemajstrov ligy (10. - 15.)

; 3. predkolo
* 14 postupujúcich z 2. predkola
* 6 víťazov ligy (11. - 16.)
* 3 vicemajstri ligy (7. - 9.)
* 6 na 3. mieste v lige (1. - 6.)
* 3 na 4. mieste v lige (1. - 3.)

; Skupinová fáza
* 16 postupujúcich z 3. predkola
* 10 víťazov ligy (1. - 10.)
* 6 vicemajstrov ligy (1. - 6.)

## Kvalifikačné kolá
### 1. predkolo

### 2. predkolo

### 3. predkolo

## Hlavná fáza
### Skupina A
#### Tabuľka

#### Zápasy

----

### Skupina B
#### Tabuľka

#### Zápasy

----

### Skupina C
#### Tabuľka

#### Zápasy

----

### Skupina D
#### Tabuľka

#### Zápasy

----

### Skupina E
#### Tabuľka

#### Zápasy

----

### Skupina F
#### Tabuľka

#### Zápasy

----

### Skupina G
#### Tabuľka

#### Zápasy

----

### Skupina H
#### Tabuľka

#### Zápasy

## Vyraďovacia fáza

### Osemfinále

### Štvrťfinále

### Semifinále

### Finále

## Poznámky
#  postup vďaka viac streleným gólom na ihrisku súpera
#  postup vďaka viac streleným gólom na ihrisku súpera
#  po predĺžení
#  postup vďaka viac streleným gólom na ihrisku súpera
#  na penalty 7:6
#  postup vďaka viac streleným gólom na ihrisku súpera

## Pozri aj
* Pohár UEFA 2008/2009

## Externé odkazy
* uefa.com

Kategória:Liga majstrov UEFA
Kategória:Futbal v 2008
Kategória:Futbal v 2009
Medzinárodné letisko Urumči-Ti-wo-pchu

**Medzinárodné letisko Urumči-Ti-wo-pchu** (, ئۈرۈمچى دىۋوپۇ خەلقئارا ئايروپورتى), (IATA: **URC**, ICAO: **ZWWW**) sa nachádza v Ti-wo-pchu, severozápadnom predmestí mesta Urumči, v hlavnom meste autonómneho regiónu Sin-ťiang v severozápadnej Číne. Letisko sa nachádza 16 km od centra Urumči a je jedným z piatich hlavných letísk v Číne. Je to základňa spoločností China Southern Airlines a Hainan Airlines.

## História
Letisko Urumči bolo pre zahraničných pasažierov otvorené v roku 1973 a bolo bezpečnostným pristávacím miestom pre aerolínie do Európy a západnej Ázie.

## Vybavenie
Letisko sa rozprestiera na ploche 4,84 milióna metrov štvorcových. Jeho novovybudovaná pristávacia dráha je dlhá 3 600 metrov (11 811 stôp). Letisko môže odbaviť aj veľké lietadlá ako napríklad Boeing 747. Na odbavovacej ploche s veľkosťou viac ako 110 000 metrov štvorcových môže byť odbavených viac ako 30 lietadiel.

## Využitie
V roku 2002 prešlo letiskom 1,673,400 pasažierov a 35 000 ton nákladu.

Leto 2005 bolo pre letisko Ti-wo-pchu veľmi významné, keď sem po prvýkrát začali lietať veľké cudzie aerolínie; z nich Korean Air sem začal lietať zo Soulu sezónne v júni; o dva mesiace neskôr spoločnosť Pakistan International Airlines začala lety z Islámabádu celoročne. Obe aerolínie používajú široké lietadlá typu Airbus. Spolupráca s PIA netrvala dlho, lety prestali v apríli roku 2006.

## Aerolínie a destinácie
### Domáce
* Air China (Peking, Čengdu, Ťi-nan)
* China Eastern Airlines (Kunming, Lanzhou, Nanking, Šanghaj-Hongqiao, Xian)
* China Southern Airlines (Aksu, Altaj, Peking, Čangsha, Čengdu, Čonging, Dalian, Guangzhou, Hangzhou, Kaši, Kunming, Lanzhou, Qingdao, Šanghaj-Hongqiao, Šenzen, Šijiazuang, Xiamen, Xian, Xining, Jinčuan, Čeng-čou)
* Hainan Airlines (Peking, Čengdu, Guangzhou, Hangzhou, Kaši, Kunming, Sanya, Xian)
* Shandong Airlines (Jinčuan)
* Shanghai Airlines (Šanghaj-Hongqiao)
* Shenzhen Airlines (Šenyang, Šenzen, Xian, Čeng-čou)
* Sichuan Airlines (Čengdu, Čonging)
* Spring Airlines (Šanghaj-Hongqiao)

### Medzinárodné
* Air China (Karráčí) [**začína 31. októbra**]
* Ariana Afghan Airlines (Kábul)
* Azerbaijan Airlines (Baku)
* China Southern Airlines (Almaty, Ašchabad, Baku, Biškek, Dušanbe, Irkutsk, Islamabad, Džidda, Chabarovsk, Moskva-Šeremetevo, Novosibirsk, OŠ, Šardža, Taškent, Teherán-Imám Chomejní)
* Dalavia (Chabarovsk)
* Dragonair (Hongkong) *sezónny charter*
* Hainan Airlines (Astana)
* Itek Air (Biškek)
* Kam Air (Kábul)
* Korean Air (Soul-Inčchon) *sezónne*
* S7 Airlines (Novosibirsk)
* Somon Air (Dušanbe)
* Tajik Air (Dušanbe)
* Uzbekistan Airways (Fergana, Taškent)

## Pozri aj
* Urumči

Kategória:Letiská v Číne
Kategória:Sin-ťiang
Višvanátan Ánand

**Višvanátan Ánand** (tamilsky: விசுவநாதன் ஆனந்த் - ]; * 11. december 1969, Madras, India) je indický šachový veľmajster a v rokoch 2007-2013 bol majstrom sveta v šachu. Prezývaný je tiež Tiger z Madrasu vďaka svojim útočne založeným partiám. 

## Kariéra
V roku 1983 vyhral juniorské majstrovstvá Indie do 16 a 19 rokov, o rok neskôr bol štvrtý na majstrovstvách Indie dospelých. V roku 1987 vyhral majstrovstvá sveta juniorov do 20 rokov a stal sa veľmajstrom. 

Na medzipásmovom turnaji v Manile v roku 1990 sa kvalifikoval do turnaja kandidátov. V rodnom Madrase v roku 1991 vyhral zápas proti Alexejovi Drejevovi 4,5:1,5 (+4, -1, =1) a vo štvrťfinále prehral s Karpovom tesne 3,5:4,5 (+1, -2, =5). V roku 1992 vyhral superturnaje v Reggio Emilia a v Moskve a s Elom cez 2700 sa prebojoval do neoficiálného kruhu superveľmajstrov. V roku 1994 prehral v kandidátskom turnaji FIDE v polofinále s Gatom Kamským. V PCA cykle prehral až vo finále s Kasparovom v roku 1995 v zápase hranom vo World Trade Center v New Yorku 7,5:10,5 (+1, -4, =13). V roku 1998 hral o titul majstra sveta v cykle FIDE v Lausanne proti Karpovovi, zápas sa skončil 3:3, v súboji so skráteným časovým limitom vyhral Karpov. 

V roku 2000 získal titul majstra sveta v cykle FIDE, vo finálovom zápase porazil Alexeja Širova v Teheráne 3,5:0,5. V roku 2001 stratil titul, v polofinále ho porazil Vasilij Ivančuk 1,5:2,5. V turnaji o majstra sveta v argentínskom San Luis sa delil o druhé miesto. Na aprílovej listen FIDE v roku 2006 sa dostal prvýkrát cez hranicu 2800 bodov. Anand získal titul majstra sveta na turnaji v hlavnom meste Mexika, kde skončil prvý a stal sa po Steinitzovi 15. majstrom sveta. V októbri 2008 obhájil titul víťazstvom 6,5:4,5 v zápase s Kramnikom. Titul majstra sveta stratil s Magnusom Carlsenom v roku 2013 v zápase v Chenai v pomere 6,5-3,5.

Anand patrí medzi výnimočných hráčov svetového šachu. Napriek svojemu veku sa dlhodobo udržuje vo svetovej desiatke a pravidelne dosahuje popredné priečky v TOP šachových súťažiach. Vďaka prekvapivému víťazstvu v súťaži kandidátov v Khanty-Mansijsk sa mu podarilo získať právo stať sa vyzývateľom Carlsena v zápase o majstra sveta. Napriek vyrovnanému priebehu a viacerým šanciam tento zápas prehral v pomere 6,5-4,5. 

Anand hrá rýchlo, je aj špecialistom na rýchly šach, v rokoch 1997, 1998, 2004, 2005 a 2007 získal šachového Oscara. Od roku 1996 je ženatý s Arunou (* 1975). Jeho prvé meno je patronym po otcovi.

## Externé odkazy

* Ratingová stránka Ananda na fide.com
* Partie Ananda na chessgames.com
* Interview with Grandmaster Viswanathan Anand  (anglicky)

Kategória:Indickí šachisti
Kategória:Medzinárodní veľmajstri
Kategória:Šachoví veľmajstri
Kategória:Majstri sveta v šachu
Kategória:Osobnosti z Čennai
Diaľnica A5 (Chorvátsko)

**Diaľnica A5** () je diaľnica vo východnom Chorvátsku, ktorá po svojom dokončení spojí štátnu hranicu Bosny a Hercegoviny s mestami Đakovo a Osijek a maďarskou štátnou hranicou pri obci Beli Manastir. Jej celková plánovaná dĺžka je 88,6 kilometra a bude súčasťou európskej cesty E73.

Diaľnica A5 v súčasnosti nie je spoplatnená. V budúcnosti, po jej kompletnom dostavaní bude spoplatnený približne 78 kilometrov dlhý úsek. Z platenia mýta budú vyňaté pohraničné úseky po najbližší výjazd *(Branjin vrh-Beli Manastir* a *Svilaj-Svilaj, hranica)*. Mýtne poplatky sa budú vyberať v mýtniciach, ktoré budú na každom výjazde, respektíve na konci spoplatneného úseku. Diaľnicu A5 spravuje štátna spoločnosť Hrvatske autoceste *(HAC)*.

## Charakteristika
Diaľnica po svojom dokončení bude pretínať Slavónsko v severojužnom smere a spojí tak maďarskú diaľnicu M6 s plánovanou bosniansko-hercegovinskou diaľnicou A1. V súčasnosti prevádzkovaný úsek *Sredanci-Osijek* už bol začlenený do Paneurópskeho koridoru Vc a pri obci Sredanci sa A5 križuje s diaľnicou A3, ktorá je zas súčasťou koridoru X.

Po dokončení diaľnice A1 v Bosne a Hercegovine bude Slavónsko spojené vysokokapacitnou cestou s Dalmáciou aj s využitím plánovanej chorvátskej diaľnice A10. V súčasnosti, aj z dôvodu pomerne nízkej kvality ciest v Bosne a Hercegovine, je jedinou adekvátnou spojnicou diaľnica A1, ktorá však predstavuje pre Slavónsko obrovskú obchádzku.

## História
Výstavba diaľnice A5 sa začala v roku 2005. Prvý úsek medzi križovatkou s diaľnicou A3 pri obci Sredanci a mestom Đakovo s dĺžkou  otvorili 9. novembra 2007. Výstavba sa následne presunula severnejšie na úsek *Osijek-Đakovo* dlhý , ktorý bol dokončený 17. apríla 2009.

## Hustota dopravy
Hustota dopravy je na diaľnici A5 vyčísľovaná pomocou údajov od spoločnosti Hrvatske autoceste d.o.o.. Z údajov nie sú zreteľné rozdiely medzi celkovou hustotou počas celého roka (AADT) a čiastkovou počas letnej sezóny (ASDT). Je to z dôvodu pomerne veľkej vzdialenosti od najvýznamnejších letovísk a chýbajúcich úsekov. Nárast premávky možno očakávať po napojení na diaľničnú sieť, najmä po dostavaní diaľnice A1 v Bosne a Hercegovine.


* **AADT:** *priemerná ročná denná hustota dopravy*
* **ASDT:** *priemerná letná denná hustota dopravy*


## Galéria

Súbor:Autocesta A5 Hrvatska 003.jpg|Križovatka diaľnic A5 a A3
Súbor:Autocesta A5 Hrvatska 004.jpg|Začiatok A5 pri obci Sredanci
Súbor:Autocesta A5 Hrvatska 005.jpg|Začiatok A5 pri obci Sredanci
Súbor:Autocesta A5 Hrvatska 006.jpg|Výjazd do mesta Đakovo


## Iné projekty

## Referencie

## Externé odkazy
* Hrvatske autoceste d.o.o. 
* Informačná brožúra o úseku Đakovo - Sredanci 
* Informačná brožúra o úseku Osijek - Đakovo 
* Zoznam výjazdov, križovatiek a iných objektov na diaľnici A5
* Chorvátsky automotoklub

5
Přísečnice

**Přísečnice** (, v niektorých prameňoch taktiež *Presnitz*, *Pressniz*, *Pressents*, *Přessnitz*) bolo starobylé banícke mesto v severozápadných Čechách v Krušných horách. Prvá písomná zmienka pochádzala z roku 1335. Jeho rozvoj bol podmienený ťažbou železnej a striebornej rudy. Počas tridsaťročnej vojny bola Přísečnice ťažko postihnutá prechodmi vojsk a rekatolizáciou, ktorá viedla k vlne emigrácie. Po zániku baníctva sa v meste rozšírilo paličkovanie čipiek.

V roku 1930 mala Přísečnice 2 606 obyvateľov. Po odsunu nemeckej väčšiny obyvateľstva sa mesto nepodarilo úplne dosídliť (v roku 1950 tu bývalo 731 obyvateľov). Na začiatku 70.&nbsp;rokov 20. storočia bolo rozhodnuté o stavbe priehrady, ktorá viedla k demolácii mesta a zatopeniu jeho územia. Úradne bola obec zrušená k 30. júnu 1974 a jej územie bolo pripojené k obci Kryštofovy Hamry.

V meste stál okrem iného barokový zámok, dva kostoly neskoro gotického pôvodu a empírová radnica.

## Externé odkazy

* Přísečnice na českom webe Zaniklé obce.cz

Kategória:Zaniknuté mestá
Tunkinskaja kotlovina

**Tunkinskaja kotlovina** (, doslova *Tunkská kotlina*) je neaktívne vulkanické pole, nachádzajúce sa v centrálnej časti Sibíri, západne od juhozápadného okraja jazera Bajkal. Pole pozostáva z piatich skupín troskových kužeľov bazaltového zloženia, s nimi asociovanými lávovými prúdmi a uloženinami tufov. Vek hornín sa odhaduje na koniec pleistocénu a začiatok holocénu.

## Externé odkazy
* www.volcano.si.edu - Tunkinská depresia na Global Volcanism Program 
*http://bse.sci-lib.com 

Kategória:Sopky Ruska
Kategória:Troskové kužele
MechWarrior 3050

**MechWarrior 3050** je v poradí druhou videohrou určenou pre hernú konzolu SNES založenou na franchise BattleTech.

## Verzia pre Sega Genesis
Verzia hry pre hernú konzolu Sega Genesis bola takmer identická s verziou hry pre SNES, výnimkou drobných odlišností a rozdielneho označenia.

## Referencie

## Externé odkazy
* MechWarrior 3050 na MobyGames 

Kategória:Počítačové hry
MechCommander 2

**MechCommander 2** je v poradí druhou a zároveň poslednou hrou zo série počítačových hier MechCommander, žánru RTT, vyvinutá spoločnosťou FASA Interactive a vydaná spoločnosťou Microsoft v roku 2001. Hra je nepriamim pokračovaním titulu MechCommander, vydaného v roku 1998. 

V roku 2006 vydala spoločnosť Microsoft modifikovanú verziu zdrojových kódov pod licenciou Shared Source.

## Pozri aj
* Zoznam hier založených na franchise BattleTech

## Referencie

## Externé odkazy
* Oficiálna sránka hry 
* Zdrojové kódy 
* MechCommander 2  na MobyGames 

Kategória:Počítačové hry
Kategória:Počítačové hry z 2001
Kategória:Hry pre Windows
MechCommander

**MechCommander** je taktická počítačová hra žánru RTT založená na franchise BattleTech. Titul bol vyvinutý spoločnosťou FASA Interactive a vydaný spoločnosťou MicroProse v roku 1998.

## Gameplay
Herná kampaň obsahuje 30 misií, rozdelených do 5 častí, pričom každá časť obsahuje 6 misií.

Výsadok, ktorý hráč môže do misie vyslať je limitovaný tonážou a počtom jednotlivých bojových a podporných vozidiel. Medzi jednotlivými misiami je hráčovi umožnené prezbrojiť a opraviť dané bojové vozidlá a nakúpiť nové jednotky, pilotov či komponenty. Tieto položky sú nakupované za špeciálne herné body *(tzv. Resource points)* získane v priebehu misie. Postupom hry je hráčovi umožnený prístup k novým typom jednotiek, výbavy alebo pilotov, ktoré môže za naakumulované herné body nakúpiť. Avšak nie všetky bojové jednotky je možné sprístupniť prostredníctvom kúpy. Tieto jednotky predstavujú poškodenú nepriateľskú techniku, ktorá je prístupná jedine vo forme šrotu po skončení misie. 

Každý Mech je riadený pilotom *(tzv. Mechwarrior)*. Pilotom je umožnené zvyšovať ich skúsenosti v priebehu misie, napríklad za úspešne zneškodnené nepriateľské vozidlá. Po dosiahnutí určitého počtu skúsenostných bodov pilot postupí na vyššiu skúsenostnú úroveň a stáva sa užitočnejším.

## Datadisk
Datadisk s podtitulom *Desperate Measures* bol vydaný v roku 1999.

## Referencie

## Externé odkazy
* MechCommander na MobyGames 

Kategória:Počítačové hry
Kategória:Počítačové hry z 1998
Kategória:Hry pre Windows
Zdenka Sojková

**Zdenka Sojková** (* 8. december 1921, Klobuky – † 12. marec 2014, Praha) bola česká literárna historička. Vo svojich článkoch, štúdiách a knihách sa venovala prevažne slovenskej literatúre národného obrodenia. Je autorkou piatich kníh o Ľudovítovi Štúrovi.

## Z bibliografie
* Knížka o životě Ľudovíta Štúra (1965)
* Téma Štúr - problémy a návraty (2006)
* Obrysy politické publicistiky Ľudovíta Štúra z let 1836-47 (2006)
* Na rozhraní dvou věku. K politické publicistice Ľudovíta Štúra z let 1847-55 (2007)
* Slovenské jaro (2003)

## Referencie


## Externé odkazy
* Biografia 

Kategória:Českí literárni historici
Pararula

**Pararula** je premenená hornina, typ ruly, ktorá vznikla vysokostupňovou premenou sedimentov.

Termín pararula (*paragneiss*) zaviedol roku 1891 K. H. Rosenbusch.

## Vznik
Pararula vznikla premenou sedimentárnych, najmä pelitických a drobových hornín v amfibolitovej fácii. Patria k najrozšírenejšim regionálne premeneným horninám. 

## Zloženie a vlastnosti
náhľad|Vzorka zvrásnenej pararuly z Rocky Mountain National Park v americkom štáte Colorado.
Hlavnými minerálmi pararúl sú kremeň, živce, s vysokým podielom plagiklasu a sľudy, z ktorých zvyčajne prevláda biotit, pri vyššom stupni premeny môže obsahovať aj značný podiel aluminosilikátov ako je kyanit, andaluzit a sillimanit, tiež cordierit, staurolit a granáty. Podľa obsahu ďalších minerálov sa rozlišuje svorová pararula (s nízkym obsahom živcov),
pararula grafitová, dvojsľudnádná, amfibolov-biotitová atď. Kinzigit je granátovo-grafitická pararula.

## Výskyt

V Českom masíve tvoria pararuly hlavnú masu hornín moldanubika. Vyskytujú sa v Alpách, Schwarzwalde a inde. V Západných Karpatoch sú súčasťou veporického i tatrického kryštalinika, kde ide zväčša o pararuly s obsahom sillimanitu a granátu. Sú známe z Považského Inovca, Malej Fatry, vo Vysokých a Nízkych Tatrách, rovnako vystupujú v kryštaliniku Zemplínskeho ostrova. Plagioklasové pararuly vystupujú predovšetkým v Slovenskom rudohorí.

## Použitie
Nemajú žiadne významné praktické použitie ani väčší ekonomický význam. Môžu sa využívať ako kamenná drvina a stavebný kameň.

## Referencie


## Iné projekty

Kategória:Premenené horniny
Okinskoje plato

**Okinskoje plato** () je menšie vulkanické pole, nachádzajúce sa na Sibíri, asi  severozápadne od juhozápadného okraja jazera Bajkal. Pole pozostáva z niekoľkých bazaltových troskových kužeľov a lávových prúdov, ktoré prekrývajú morény posledného zaľadnenia. Najvyšším členom komplexu je Vulkan Kropotkina,  vysoký troskový kužeľ.

## Zoznam vulkanických foriem poľa Oka
* **Troskové kužele**
** Vulkan Kropotkina – 
** Peretoľchin – 
** Pertolichina – 
** Starij – 

## Externé odkazy
* www.volcano.si.edu – Okinskoje plato na Global Volcanism Program 

Kategória:Sopky Ruska
Kategória:Troskové kužele
Kategória:Vyhasnuté sopky
MechWarrior 4: Vengeance

**MechWarrior 4: Vengeance** je v poradí štvrtý titulpaprsok zo série akčných taktických počítačových hier MechWarrior. Titul bol vyvinutý spoločnosťou FASA Interactive a vydaný spoločnosťou Microsoft 24. novembra 2000.

## Gameplay
### Výzbroj a výbava
Každý typ bojového Mecha disponuje nosníkmi, ktoré sú schopné niesť určitý špecifický druh zbraní. Zbraňové systémy môžu byť vozidlu pridávane pokiaľ je k dispozícií dostatočný počet voľných slotov a váhový limit.

#### Energetické zbrane
Energetické zbrane nevyžadujú dodatočné zásoby munície, avšak produkujú množstvo stratového tepla, ktoré spôsobuje ich prehrievanie.
* **[[Laser]]ové delá** – lúčové zbrane.
* **Bombast Lasery** – zbrane podobné laserovým kanónom. Pred výstrelom môže byť lúč naakumolovaný o dodatočné množstvo energie.
* **Pulzné lasery** – zbraň vystreľujúca niekoľko krátkych pulzov v rade.
* **PPC kanóny** – zbraň odpalujúca urýchlené energetické častice. Zásah touto zbraňou môže spôsobiť dočasné vyradenie elektrických komponentov zasiahnutého vozidla.
* **[[Plameňomet]]y**

#### Raketové strely
* **LRM** – navádzané raketové strely dlhého doletu.
* **MRM** – navádzané raketové strely stredného doletu.
* **SRM** – navádzané raketové strely krátkeho doletu.
* **Strely typu Thunderbolt** – raketové strely dlhého doletu.
* **Delostrelecká podpora**

#### Projektilové zbrane
Tieto zbrane vyžadujú zásobovanie muníciou, avšak počas používania produkujú minimum prebytočného tepla.
* **[[Automatický kanón|Automatické kanóny]]** *(autokanóny)* – štandardný typ kanónov.
* **Autokanóny typu LBX** – Kanóny odpalujúce projektily pod vysokou kadenciou s veľkým rozptylom. Rastúcou vzdialenosťou klesá ich účinnosť.
* **Ultra autokanóny** – Autokanón disponujúci dvojnásobnou kadenciou oproti klasickým autokanónom.
* **[[Gaussova pušska|Gaussove pušky]]**
* **[[Guľomet]]y** – Automatické zbrane malého kalibru odpaľujúce projektily pod vysokou kadenciou.
* **Long Tom Artillery**

#### Pancierovanie
Pancierovania zvyšuje ochranu vozidla *(Mecha)* proti účinkom zbraní a zároveň zvyšuje aj váhu vozidla. Hra celkovo obsahuje tri typy pancierovania:
* **Ferro fibrózny typ** – štandardný typ pancierovania, ktoré poskytuje základnú ochranu pred všetkými druhmi zbraní.
* '''Reaktívny typ''' – tento typ pancierovania poskytuje lepšiu ochranu pred projektilovými zbraňami avšak za cenu nižšej ochrany proti energetickým zbraniam.
* **Reflektívny typ** – tento typ pancierovania poskytuje lepšiu ochranu pred energetickými zbraňami avšak za cenu nižšej ochrany proti projektilovým zbraniam.

## Ocenenia
MechWarrior 4: Vengeance vyhral E3 2000 Game Critics Award za najlepšiu simulačnú hru.

## Referencie

## Externé odkazy
* MechWarrior 4: Vengeance na MobyGames 

Kategória:Počítačové hry
Kategória:Počítačové hry z 2000
Kategória:MechWarrior
Kategória:Hry pre Windows
Šavit

**Šavit** (po hebrejsky: שביט „kométa“) alebo **RSA-3** je nosná raketa vyrobená Izraelom v spolupráci s Južnou Afrikou, s cieľom vypustiť malé satelity na nízku obežnú dráhu Zeme. Po prvýkrát bola vypustená 19. septembra 1988 so satelitom Offeq 1. Tým sa Izrael zaradil medzi osem krajín, ktorá majú vesmírne kapacity. Štart rakiet Šavit má na starosti Izraelská vesmírna agentúra a prebieha na pobreží Stredozemného mora blízko Palmachimu. Nosič sa skladá z troch častí a je poháňaný raketovými motormi na tuhé palivo. Rakety Šavit vyrába Israel Aerospace Industries. Sú založené na balistických raketách stredného doletu Jericho III.

## Štarty
Šavit bola vypustená zatiaľ sedemkrát:
* 1988 – Offeq 1 – úspešne – experimentálne zariadenie
* 1991 – Offeq 2 – úspešne – experimentálne zariadenie
* 1995 – Offeq 3 – úspešne – prvý prevádzkyschopný satelit na orbite
* 1998 – Offeq 4 – neúspešne
* 2002 – Offeq 5 – úspešne – druhý prevádzkyschopný satelit na orbite
* 2004 – Offeq 6 – neúspešne
* 2007 – Offeq 7 – úspešne – tretí prevádzkyschopný satelit na orbite

Počas štvrtého a šiesteho štartu raketa zlyhala predtým ako dosiahla obežnú dráhu. V septembri 2004 viedlo zlyhanie rakety Šavit k zničeniu špionážneho satelitu Ofek 6 v hodnote 100 miliónov $. Izrael potom oznámil, že pre vypúšťanie ďalších satelitov Ofek bude používať indickú raketu PSLV. Toto rozhodnutie bolo veľmi kritizované a zaznievali hlasy, že kvôli národnej hrdosti, by maly byť používané iba rakety Šavit.

## Iné projekty

## Zdroj

* 

Kategória:Nosné rakety Izraela
FASA Studio

**FASA Studio** (dávnejšie známa ako **FASA Interactive**) bola softvérová spoločnosť zaoberajúca sa vývojom počítačových hier. Spoločnosť založili Jordan Weisman a L. Ross Babcock v roku 1980.

## Tituly
* *[[MechCommander]]* (1998)
* *[[MechWarrior 4: Vengeance]]* (2000)
* *[[MechCommander 2]]* (2001)
* *[[MechWarrior 4: Mercenaries]]* (2002)
* *[[Crimson Skies: High Road to Revenge]]* (2003)
* *[[Shadowrun (počítačová hra z roku 2007)|Shadowrun]]* (2007)

## Referencie

Kategória:Vývojárske a vydavateľské spoločnosti počítačových hier a videohier
Lunar Orbiter 4

**Lunar Orbiter 4** bola umelá družica Mesiaca, vyslaná agentúrou NASA v roku 1967. V katalógu COSPAR dostala označenie 1967-041A. Družica mala za úlohu uskutočniť podrobnú fotodokumentáciu povrchu Mesiaca a  pokračovať v práci začatej predchádzajúcimi misiami Lunar Orbiter 1 až 3.

## Základné údaje
Označenie Lunar Orbiter mala kvôli zvolenej orbite okolo Mesiaca. Jej váha bola . Okrem iného bola vybavená brzdiacim motorom a fotografickým systémom. Dva objektívy umožňovali snímať detaily s veľkosťou 1 metra z výšky . Na  film sa zmestilo 200 dvojexpozícií, ktoré boli rádiovou cestou odosielané na Zem.

## Priebeh misie
Sonda odštartovala 4. mája 1967 pomocou nosnej rakety Atlas s urýchľovacím stupňom Agena D. Z parkovacej dráhy pri Zemi bola navedená na obežnú dráhu okolo Mesiaca. Prvá korekcia dráhy sa uskutočnila 5. mája, tretia o tri dni neskôr. Dostala sa tak na neobvyklú dráhu vo výške 2 612 –  a z nej začala s vyhotovovaním prvej série 270 ks snímok privrátenej aj odvrátenej strany Mesiaca. Potom bola dráha sondy dvoma korekciami znížená na 80 –  kvôli sledovaniu štruktúry gravitačného poľa.  

Po vyčerpaní pohonných látok potrebných pre zmeny polohy sondy bol zapálený brzdiaci motor a sonda skončila voľným pádom 6. októbra 1967 rozbitá na povrchu Mesiaca.

## Galéria

Súbor:Atlas Agena launching Lunar Orbiter 4.jpg|Štart sondy Lunar Orbiter 4 pomocou rakety Atlas-Agena, 4. máj 1967
Súbor:Lunar Orbiter 4 image of Moon with Earth.jpg|Pohľad na Zem a Mesiac zo sondy Lunar Orbiter 4, vylepšené projektom LOIRP
Súbor:Lunar Orbiter 4 - FRAME 4079-H3 - DPLA - 659e5b52f0a881469578ef382cb20eda.jpg|Kráter Williams a okolité krátery, 16. máj 1967
Súbor:Lunar Orbiter 4 - FRAME 4122-H1 - DPLA - ebcecfb905e2cc0301d8e53cac0d9d0b.jpg|Pohľad zo sondy Lunar Orbiter 4 na kráter Piazzi Smyth, 19. máj 1967
Súbor:Wichmann LO-IV-137H LTVT.JPG|Kráter Wichmann, 21. máj 1967
Súbor:Stadius crater (Lunar Orbiter 4).jpg|Snímok krátera Stadius vylepšený projektom LOIRP
Súbor:Mare Orientale (Lunar Orbiter 4).png|Mare Orientale na odvrátenej strane Mesiaca, máj 1967
Súbor:Lunar Orbiter 4151 h1 (cropped).jpg|Kráter Aristarchus a Vallis Schröteri zo sondy Lunar Orbiter 4, máj 1967


## Odkazy
### Referencie

### Literatúra
*
### Externé odkazy
*http://www.lib.cas.cz/space.40/1967/041A.HTM

Kategória:Program Lunar Orbiter
Kategória:Sondy NASA
Kategória:Prieskum Mesiaca
Kategória:Umelé družice Mesiaca
Kategória:Kozmonautika v 1967
Kategória:Úspešné sondy
MechWarrior (séria)

**MechWarrior** je súhrnné označenie série videohier a počítačových hier založených na franchise BattleTech.

## Hry pre platformu PC
* *[[MechWarrior (počítačová hra)|MechWarrior]]* (1989)
* *[[MechWarrior 2: 31st Century Combat]]* (1995)
** *MechWarrior 2: Ghost Bear's Legacy ([[Datadisk]]) (1995)
** *MechWarrior 2: Mercenaries* (1996)
** *MechWarrior 2: Titanium Trilogy* (1998)
* *MechWarrior 3* (1999)
** *MechWarrior 3: Pirate's Moon* ([[Datadisk]]) (1999)
* *MechWarrior 4: Vengeance* (2000)
** *MechWarrior 4: Black Knight* ([[Datadisk]]) (2001)
** *MechWarrior 4: Inner Sphere Mech Pack* ([[Datadisk]]) (2002)
** *MechWarrior 4: Clan Mech Pack* ([[Datadisk]]) (2002)
** *MechWarrior 4: Mercenaries* (2002)

== Hry pre herné konzoly ==
=== [[Super Nintendo Entertainment System]] ===
* *MechWarrior* (1993)
* *MechWarrior 3050* (1995)

=== [[Sega Genesis]] ===
* *MechWarrior 3050* (1994)

=== [[Sega Saturn]] ===
* *MechWarrior 2* (1996)

=== [[PlayStation|Sony PlayStation]] ===
* *MechWarrior 2* (1996)

=== [[Xbox]] ===
* *MechAssault* (2002)
* *MechAssault 2: Lone Wolf* (2004)

=== [[Nintendo DS]] ===
* *MechAssault: Phantom War'' (2006)

## Externé odkazy
* Séria hier MechWarrior MobyGames 

Kategória:MechWarrior
Azas (plošina)

**Azas** je vulkanické pole, rozkladajúce sa na ploche cez  v pohorí Východné Sajany na Sibíri, západne od juhozápadného okraja jazera Bajkal, neďaleko hraníc s Mongolskom. Pole je tvorené niekoľkými štítovými sopkami, troskovými kužeľmi a stratovulkánmi. Najvyšší vrch je  vysoký stratovulkán Šivit-Tajga, ktorého vrchol je ukončený dvojicou kráterov. Povrch viacerých vulkanických foriem plošiny Azas je glaciálne modelovaný, čo svedčí o ich veku – sú staršie ako posledné globálne zaľadnenie. No niektoré údolia tvorené bazaltovými lávovými prúdami tieto znaky nenesú, preto sa ich vek odhaduje na holocén.

## Zoznam vulkanických foriem plošiny Azas
* **Stratovulkány**
** Šivit-Tajga – 
* **Štítové vulkány**
** Derbi-Tajga – 
** Charaš-Dag
** Jurdava
** Kadyr-Sugskij
** Kadyr-Tajga
** Kok-Hem
** Ploskaja
** Priozernaja
** Sorug Chušku-Uzu – 
* **Troskové kužele**
** Ľbine-boldok
** Sagan
** Soi-Tajga
** Ulug-Arginskij
** Ulug-Arga
** Ulug-Art-Tajga

## Externé odkazy
* www.volcano.si.edu – Azas na Global Volcanism Program 

Kategória:Sopky Ruska
Kategória:Štítové vulkány
Kategória:Troskové kužele
Christopher Nolan

**Christopher Edward Nolan** (* 30. júl 1970, Londýn) je anglický režisér, producent a scenárista. Je známy vďaka réžii psychologického trileru *[[Memento (film)|Memento]]*, sci-fi akčného trileru *[[Počiatok (film)|Počiatok]]* a rebootovaniu série filmov o Batmanovi, vďaka ktorému sa mu dostalo značnej chvály. Často spolupracuje so svojim bratom, scenáristom Jonathanom Nolanom a s hercami Christianom Baleom, Michaelom Cainom, Cillianom Murphym a Kenom Watanabeom. Nolan je zakladateľom produkčnej spoločnosti Syncopy Films a má dvojité občianstvo v Spojenom kráľovstve a v Spojených štátoch amerických.

## Život
Christopher Nolan sa narodil v Londýne 30. júla 1970.

## Biografia
Filmy vyrába už od detstva, kedy prvýkrát vzal do ruky otcovu osemmilimetrovú kameru. V roku 1989 natočil krátky film Tarantella a v roku 1996 sa na filmovom festivale v Cambridge premietal jeho krátky film Larceny. Jeho prvé celovečerné dielo Following, natočené podľa jeho scenára, získalo v roku 1998 cenu za nejlepšiu réžiu na Newport International Film Festival, the Silver Hitchcock cenu na the Dinard British Film Festivale a the Black and White Award na Slamdance International Film Festivale. Po tomto úspechu natočil ďalšie zlomové filmy jeho kariéry Memento a Insomnia.

## Filmografia
### Režijná filmografia

### Iné

## Referencie

## Iné projekty

Kategória:Britskí filmoví režiséri
Kategória:Filmoví režiséri USA
Kategória:Britskí filmoví producenti
Kategória:Filmoví producenti USA
Kategória:Britskí scenáristi
Kategória:Filmoví scenáristi USA
Kategória:Nositelia ceny Hugo
Kategória:Držitelia Oscara za najlepšiu réžiu
Kategória:Osobnosti USA anglického pôvodu
Kategória:Absolventi University of London
Kategória:Osobnosti z Londýna
Zipper Interactive

**Zipper Interactive** je americká softvérová spoločnosť sídliaca v meste Redmont, štáte Washington zaoberajúca sa vývojom počítačových hier. Spoločnosť založili Jim Bosler a Brian Soderberg v roku 1995. 25. januára 2006 spoločnosť Sony oznámila odkúpenie Zipper Interactive.

## Tituly
* *[[Recoil (počítačová hra)|Recoil]]*
* *[[Top Gun (počítačová hra)|Top Gun]]*
* *[[MechWarrior 3]]*
* *[[Crimson Skies#Crimson Skies (počítačová hra)|Crimson Skies]]*
* **'
* ''[[SOCOM II: U.S. Navy SEALs]]''
* ''[[SOCOM 3: U.S. Navy SEALs]]''
* ''[[SOCOM U.S. Navy SEALs: Combined Assault]]''
* **'
* **
* *[[Massive Action Game]]*

## Referencie

## Externé odkazy
* Oficiálna webstránka  

Kategória:Vývojárske a vydavateľské spoločnosti počítačových hier a videohier
Sviatoslav Teofilovič Richter

**Sviatoslav Teofilovič Richter** (; * 20. marec 1915, Žytomyr, Žitomirská oblasť, Ruská republika – † 1. august 1997, Moskva, Rusko) bol svetoznámy ukrajinský klavirista 20. storočia. Jeho klavírne majstrovstvo charakterizovala sugestívna interpretácia, bravúrna technika a obrovský repertoár.

## Život a kariéra
Richter sa narodil v Žytomyre na Ukrajine v rodine nemeckého emigranta a ruskej matky. Vyrastal v Odese, učil sa u svojho otca, pianistu a organistu. Po prvýkrát vystúpil v inžinierskom klube v Odese 19. marca 1934. Hru na klavír študoval u slávneho klavírneho pedagóga Genricha Nejgauza na Moskovskom konzervatóriu.

Jeho prvá zahraničná cesta viedla v roku 1950 do vtedajšieho Česko-Slovenska.

## Referencie

## Iné projekty

## Externé odkazy
* Sviatoslav Richter, rozšírená biografia 
* Kompletná diskografia

Kategória:Ruskí klaviristi
Kategória:Sovietski klaviristi
Kategória:Nositelia Radu za zásluhy Poľskej republiky
Kategória:Osobnosti na ukrajinských poštových známkach
Kategória:Ruské osobnosti nemeckého pôvodu
Kategória:Ukrajinské osobnosti ruského pôvodu
Kategória:Pochovaní na Novodievčom cintoríne
Kategória:Osobnosti zo Žytomyra
Keflavík

**Keflavík** je mesto v juhozápadnej časti Islandu, v regióne Reykjanes.

Keflavík sa v súčasnosti spája s mestami Njarðvík a Hafnir a vytvárajú tak nové mesto Reykjanesbær, ktoré má 14 000 obyvateľov.

## História
Keflavík bol založený v 16. storočí ako osada s rybárskym priemyslom. Neskôr jeho význam vzrástol spolu s leteckými operáciami na medzinárodnom letisku Keflavík, ktoré bolo vybudované Spojenými štátmi v 40. rokoch 20. storočia. Letisko bolo využívané ako dôležitá vojenská základňa NATO a miesto na doplnenie paliva pre trans-atlantické lety.

Počas Druhej svetovej vojny vojenské letisko slúžilo ako dopravné skladisko a plnička paliva. Počas Studenej vojny hrala Základňa námorného letectva Keflavík dôležitú úlohu v monitorovaní námornej a ponorkovej dopravy z Nórskeho a Grónskeho mora do Atlantického oceánu. Keďže Island ako jediný člen NATO nemá armádu, počas studenej vojny sem boli premiestnení príslušníci Leteckých síl Spojených štátov, aby prevádzkovali radarový monitoring oblasti a ochranu pobrežia. Po kolapse ZSSR bola úloha základne spochybnená potom, ako tu pristávali ruské bombardéry a kotvili ponorky. Základňa bola oficiálne uzatvorená 30. septembra 2006, potom ako odišlo zostávajúcich 30 členov personálu.

Letisko tu naďalej ostalo a stalo sa hlavným islandským medzinárodným letiskom.

Na Islande bolo mesto známe aj ako bohatý zdroj hudobníkov počas 60. a 70. rokov 20. storočia, miestni ho tiež volali *bítlabærinn*, alebo "mesto Beatles".

## Geografia
Miestnej krajine dominujú polia bazaltových štrkov, ktoré využíva zopár mohutných tovární a rašelinísk. Počas bezoblačných dní sa dá ponad záliv vidieť Snæfellsjökull, vzdialený 115 kilometrov.

## Keflavík vo fikcii
Základňa NATO Keflavík je použitá ako dôležité miesto diania novely Toma Clancyho Red Storm Rising. Clancyho opis základne a okolitej krajiny bol pomerne presný.

## Pozri aj
* Medzinárodné letisko Keflavík
* Studená vojna
* Iceland Defense Force, ozbrojené sily krajín chrániacich Island, sídliace v Keflavíku do roku 2006

## Iné projekty

Kategória:Mestá na Islande
Stephen Morris

**Stephen Morris** (* 28. október 1957 Macclesfield, Cheshire, Spojené kráľovstvo) je bubeník skupiny New Order. V minulosti pôsobil v post-punkovej new wave skupine Joy Division. Používa kombináciu množstva elektrických a akustických bicích.

Kategória:Anglickí rockoví bubeníci
Konizácia

**Konizácia** (conisatio) je diagnostická a terapeutická metóda používaná na zisťovanie a liečbu abnormalít cervixu maternice. Je tiež známa pod pojmom kónusová biopsia alebo kónusová biopsia chladným skalpelom.

Vykonáva sa pod celkovou anestéziou v polohe ležmo, pričom pacientka ma nohy vyložené ako pri vaginálnom vyšetrení. Pošva je roztiahnutá za pomoci specula (pošvové zrkadlá). Pomocou skalpela alebo laseru operatér odstráni časť cervixu v tvare kónusu, ktorá obsahuje časť s abnormálnymi bunkami. Následne je vzniknutý kráter prekrytý okolitým tkanivom, prípadne môže rana zostať odokrytá a krvácanie je zastavené pálením alebo mrazom.

Odobrané tkanivo je histologicky vyšetrené a v prípade prítomnosti rakovinových buniek a markerov sa vykoná hysterektómia alebo iná liečba.

Kategória:Medicína
Ampersand

&

**Ampersand** (**&**) je logogram, ktorý v slovenčine predstavuje spojku *a*, v angličtine *and*.

## Význam
Ampersand znamená významové „zlúčenie“. V slovenčine ho možno nahradiť spojkou *a*, v angličtine *and*, v rôznych schémach aj znamienkom *+*. V slovenskom texte sa väčšinou číta jednoducho *a*, prípadne *et*. Často sa používa v názvoch firiem.

## Písanie na klávesnici
Na klávesnici moderných počítačov môžeme ampersand v niektorých prípadoch vložiť stlačením kombinácie klávesov CTRL+ALT+C alebo pravý ALT+C. Na anglickej klávesnici tiež SHIFT+7. Ďalšou možnosťou je zadanie ASCII kódu (38) so stlačeným klávesom ALT.

## Dejiny
náhľad|Vznik ampersandu
Ampersand vznikol ligatúrou – zlúčením písmen – E a T (*et* je latinsky spojka *a*). Umožňoval rýchlejšie písanie a neskôr tlačenie tohto často používaného slova. V podobe, ktorá sa používa dnes, už v ňom tieto písmená takmer nemožno rozoznať. Jeho vznik sa totiž datuje až k začiatku nášho letopočtu a od tej doby prešiel zložitým vývojom.

## Iné projekty
 

## Externé odkazy
* Rôzne podoby ampersandu 

Kategória:Písmo
-123 min.

**-123 min.** je česká hudobná skupina, ktorá vo svojej hudbe prepojuje viac žánrov, hlavne však jazz, blues, funky a world music. Jej sila spočíva predovšetkým v živých vystúpeniach, ktoré sú z veľkej časti tvorené improvizáciou.

## Dejiny
Skupina -123min. vznikla v roku 1997, kedy po určitej dobe spoločného hrania gitaristu a speváka *Zdeňka Bíny* a bubeníka *Dominika Tůmy* prichádzajú ako tretí hráč basgitarista Fredrik Janáček. Ústredné duo Bína-Janáček od tej doby zostáva rovnaké, často sa však mení osoba bubeníka. V roku 1999, kedy skupina nahráva prvý album *[[Shooba Dooba]]*, je ním Václav Zima. O rok neskôr ho nahradzuje Emil Valach, ktorý v skupine zostáva až do konca roku 2002 a stačí nahrať albumy *[[Try]]* a *[[Home?]]*. Od januára 2003 až do októbra 2008 za bicími sedel Martin Vajgl, potom ho nahradil Miloš Dvořáček. 

2016 návrat kapely s novým bubeníkom Danielom Šoltisom.

Názov skupiny vznikol podľa slov Zdeňka Bíny celkom náhodne, len ako hra slov, a nemá hlbší význam.

K popularite -123 min. značne prispel zisk ceny *Akademie populární hudby* za rok 1999 v kategórii *Objev roku*.

## Členovia
* Zdeněk Bína – spev, gitara
* Fredrik Janáček – basa, spev
* Daniel Šoltis – bicie

## Hostia živých vystúpení
* Imran Musa Zangi – perkusie
* Michal Žáček – flauta, saxofón
* Miloš Vacík – perkusie
* Zdeněk Zdeněk – klávesy

## Diskografia
* *[[Shooba Dooba]]* (1999 Intermusic)
* *[[Try]]* (2001 Intermusic)
* *[[Home?]]* (2002 Indies Records)
* *[[XL Live]]* (2004 Indies Records)
* *[[Mom (album)|Mom]]* (2005 Universal Music)
* *[[Dream]]* (2009 Universal Music)

## Iné projekty

## Externé odkazy
* Oficiálna stránka skupiny 
* http://www.indies.eu/label/info/2009/minus123minut-aneb-minuty-jsou-zpet/

Kategória:České hudobné skupiny
Česká společnost entomologická

**Česká společnost entomologická** (doslova *Česká entomologická spoločnosť*) je entomologická spoločnosť založená dvadsiatimi českými entomológmi dňa 17. januára roku 1904 v Prahe. Jej prvým predsedom bol profesor karlínského gymnázia František Klapálek (1863 - 1919). 

Česká spoločnosť entomologická (neskôr Československá společnost entomologická) združovala profesionálnych aj
amatérskych záujemcov o štúdium hmyzu. Mnohí jej členovia - či už profesionálni, alebo amatérski entomológovia - patrili medzi celosvetovo uznávaných odborníkov vo svojom odbore.

Ako predsedovia spoločnosti sa v jej vedení vystriedali: František Klapálek, Emanuel Lokay, Antonín Vimmer, František Štěrba, Oldřich Šustera, Jan Obenberger, Vladimír Balthasar, Leopold Heyrovský, Antonín Pfeffer, Karel Hůrka, Ivan Hrdý, Svatopluk Bílý a Josef Jelínek. 

## Externé odkazy
* Stránky Českej spoločnosti entomologickej 
* 

Kategória:Entomologické spoločnosti
Kategória:Entomológia v Česku
Letisko Žilina

**Letisko Žilina** (IATA: **ILZ**, ICAO: **LZZI**) je letisko v obci Dolný Hričov,  západne od Žiliny. Letisko je používané na vnútroštátne a medzinárodné lety, okrem toho slúži aj pre potreby Žilinskej univerzity.

## História
Letisko bolo vybudované v 70. rokoch 20. storočia ako náhrada starého letiska Brezovský Majer, na ktorého mieste dnes stoja obytné domy (Vlčince). Prvý let sa uskutočnil 4. mája 1972, aj keď letisko bolo oficiálne inaugurované 2. augusta 1974. Ešte v tom istom roku bola zavedená pravidelná linka slovenskej spoločnosti Slov Air s lietadlami Let L-410A Turbolet na trase Žilina – Praha – Žilina. V roku 1981 bola pravidelná letecká doprava ukončená. Uskutočňovali sa tu len nepravidelné a obchodné lety. Od jesene 1997 do leta 1998 lietala na linke Žilina – Praha – Žilina česká letecká spoločnosť Air Ostrava, ktorá lety zastavila pre celkové ukončenie činnosti leteckého dopravcu. V roku 2004 sa začali prípravy k zavedeniu pravidelnej linky a vybudovaniu letiskového terminálu. O rok neskôr bol vybudovaný moderný letiskový terminál, ktorý vznikol rekonštrukciou starého terminálu a dňa 15. júla 2005 bola zavedená pravidelná letecká linka Praha – Žilina – Praha spoločnosťou České aerolinie lietadlom ATR 42-500. Spoločnosť na tejto trase v decembri 2011 lety prerušila, čím letisko dočasne zostalo bez pravidelného spojenia. Ihneď začiatkom januára 2012 bola linka obnovená. V júni 2012 ČSA oznámili zrušenie niektorých liniek z Prahy, vrátane linky do Žiliny. Zrušenie nastalo v auguste.  

Vypracovaná je technická štúdia rozvoja letiska, v rámci ktorého bude predĺžená VPD zo súčasných 1150 na 2450 metrov pri šírke 45 metrov.

## Štatistiky

## Referencie

## Iné projekty

## Externé odkazy

* Oficiálna stránka letiska

Žilina
Kategória:Doprava v okrese Žilina
’74 Jailbreak

***'74 Jailbreak*** je EP austrálskej hard rockovej kapely AC/DC obsahujuce skladby vydané predtým len v Austrálii. '74 Jailbreak bol vydaný v roku 1984 v Spojených štátoch, v Kanade a v Japonsku. Pieseň „Jailbreak“ bola tiež vydaná ako singel a bol k nej natočený videoklip. 

Prvá skladba pochádza z austrálskej verzie albumu *[[Dirty Deeds Done Dirt Cheap (austrálske album)|Dirty Deeds Done Dirt Cheap]]* z roku 1976 a ostatné pochádzajú z austrálskej verzie debutového albumu AC/DC *[[High Voltage (austrálske album)|High Voltage]]* z roku 1975.

## Zoznam skladieb
# „Jailbreak“ – 4:40
# „You Ain't Got a Hold on Me“ – 3:30
# „Show Business“ – 4:43
# „Soul Stripper“ – 6:23
# „Baby, Please Don't Go“ – 4:50

*Autormi piesní 13 sú A. Young, M. Young & B. Scott.
*Autormi piesne 4 sú A. Young & M. Young
*Autorom piesne 5 je Big Joe Williams

## Obsadenie
* Bon Scott – spev
* Angus Young – gitara 	
* Malcolm Young – gitara, sprievodný spev
* George Young/Mark Evans – basgitara
* Peter Clack/Tony Currenti/Phil Rudd – bicie

Kategória:Albumy AC/DC
Kategória:EP skupiny AC/DC
Kategória:EP z 1984